CELEX: 62010CO0513
Language: bg
Date: 2010-12-17 00:00:00
Title: Определение на Съда (седми състав) от 17 декември 2010 г. # Dimitris Platis срещу Съвет на Европейския съюз и Република Гърция. # Обжалване - Жалба за отмяна - Регламенти на Съвета относно разпоредби във връзка с въвеждането на еврото - Национални нормативни актове относно разпоредби за прилагането на тези регламенти - Явна недопустимост на жалбата - Явна липса на компетентност на Общия съд - Частично явно неоснователна и частично явно недопустима жалба - Член 119 от Процедурния правилник. # Дело C-513/10 P.

Определение на Съда (седми състав) от 17 декември 2010 г. — Platis/Съвет и Гърция
      (Дело C‑513/10 P)
      „Обжалване — Жалба за отмяна — Регламенти на Съвета относно разпоредби във връзка с въвеждането на еврото — Национални нормативни актове относно разпоредби за прилагането на тези регламенти — Явна недопустимост на жалбата — Явна липса на компетентност на Общия съд — Частично явно неоснователна и частично явно недопустима жалба — Член 119 от Процедурния правилник“
      1.                     Жалба за отмяна — Срокове — Характер, свързан с публичния ред — Начален момент — Дата на публикуването на разглеждания акт —
            Акт, който продължава да поражда последици — Липса на последици (член 263, шеста алинея ДФЕС; член 45, втора алинея от Статута
            на Съда; член 81, параграфи 1 и 2 от Процедурния правилник на Съда) (вж. точки 8 и 9)
      2.                     Производство — Иск на физическо или юридическо лице, предявен за да се установи нарушение на правото на Съюза, извършено от
            държава членка — Явна липса на компетентност на съда на Съюза — Недопустимост (членове 258 ДФЕС, 259 ДФЕС и 267 ДФЕС) (вж.
            точки 13—15)
      3.                     Обжалване — Правни основания — Обикновено повторение на правните основания и доводите, изложени пред Общия съд — Липса на
            установяване на твърдяната грешка при прилагане на правото — Недопустимост (член 256 ДФЕС; член 58, първа алинея от Статута
            на Съда; член 112, параграф 1, буква в) от Процедурния правилник на Съда) (вж. точка 18)
      Предмет
      
         
               Жалба, подадена срещу Решение на Общия съд (първи състав) от 30 септември 2010 г. по дело Dimitris Platis/Съвет и Гърция (T‑311/10),
                  с което Общият съд отхвърля жалбата за отмяна на няколко регламента на Съвета, приети през 1997 г., 1998 г., 1999 г. и 2000 г.,
                  установяващи някои разпоредби относно въвеждането на еврото, относно купюрния строеж и техническите спецификации на разменните
                  евро монети и относно валутните курсове към еврото на валутите на държавите членки, които приемат еврото, както и за отмяна
                  на национални закони № 2842/2000 и № 2948/2001, които транспонират в гръцкия правов ред оспорваните регламенти — Явна недопустимост —
                  Явна липса на компетентност
               
            Диспозитив
      
         
                  1)
               
               
                  
               
               
                  	Отхвърля жалбата. 
               
            
         
                  2)
               
               
                  
               
               
                  	Г-н Platis понася направените от него съдебни разноски.